ประกาศการนิคมอุตสาหกรรมแห่งประเทศไทย ที่ 134/2561 เรื่อง ยกเลิกการเรียกสำเนาบัตรประจำตัวประชาชนและสำเนาทะเบียนบ้าน 
ประกาศการนิคมอุตสาหกรรมแห่งประเทศไทย
ที่ ๑๓๔/๒๕๖๑
เรื่อง ยกเลิกการเรียกสำเนาบัตรประจำตัวประชาชนและสำเนาทะเบียนบ้าน[๑]
 

ตามที่ได้มีคำสั่งหัวหน้าคณะรักษาความสงบแห่งชาติ
ที่ ๒๑/๒๕๖๐ เรื่อง การแก้ไขเพิ่มเติมกฎหมายเพื่ออำนวยความสะดวกในการประกอบธุรกิจ
ลงวันที่ ๔ เมษายน พ.ศ. ๒๕๖๐ โดยข้อ ๑๗ ของคำสั่งนี้กำหนดให้เป็นหน้าที่ของผู้มีอำนาจอนุมัติ
อนุญาต ออกใบอนุญาต รับจดทะเบียน รับจดแจ้งหรือรับแจ้ง จะต้องอำนวยความสะดวกด้านเอกสารราชการแก่ผู้มายื่นคำขออนุมัติ
อนุญาต หรือใบอนุญาต หรือผู้ยื่นขอจดทะเบียนหรือจดแจ้ง หรือผู้แจ้ง ซึ่งเป็นเอกสารเพื่อใช้ประกอบการยื่นคำขอดังกล่าว
ประกอบกับการประชุมคณะกรรมการขับเคลื่อนการพัฒนารัฐบาลดิจิทัล ครั้งที่ ๑/๒๕๖๑ เมื่อวันที่ ๙ มีนาคม ๒๕๖๑ มีมติให้ยกเลิกการใช้สำเนาบัตรประจำตัวประชาชนและสำเนาทะเบียนบ้านเพื่อรองรับการเป็นรัฐบาลดิจิทัล
(Digital
Government)
นั้น

เพื่อให้การอนุมัติ
อนุญาต ออกใบอนุญาต รับจดทะเบียน รับจดแจ้ง รับแจ้ง หรือการดำเนินการอื่นใดที่เกี่ยวข้องตามกฎหมายว่าด้วยการนิคมอุตสาหกรรมแห่งประเทศไทย
และกฎหมายอื่นที่อยู่ในอำนาจหน้าที่ของการนิคมอุตสาหกรรมแห่งประเทศไทย เป็นไปตามคำสั่งหัวหน้าคณะรักษาความสงบแห่งชาติ
และมติคณะกรรมการขับเคลื่อนการพัฒนารัฐบาลดิจิทัลดังกล่าวข้างต้น การนิคมอุตสาหกรรมแห่งประเทศไทย
จึงออกประกาศไว้ ดังต่อไปนี้

ข้อ
๑ ประกาศนี้เรียกว่า ประกาศการนิคมอุตสาหกรรมแห่งประเทศไทย
ที่ ๑๓๔/๒๕๖๑ เรื่อง ยกเลิกการเรียกสำเนาบัตรประจำตัวประชาชนและสำเนาทะเบียนบ้าน

ข้อ
๒ ประกาศนี้ให้ใช้บังคับตั้งแต่วันถัดจากวันประกาศเป็นต้นไป

ข้อ
๓ ให้ยกเลิกการเรียกสำเนาบัตรประจำตัวประชาชนและหรือสำเนาทะเบียนบ้านในการอนุมัติ อนุญาต ออกใบอนุญาต รับจดทะเบียน รับจดแจ้ง
รับแจ้ง หรือการดำเนินการอื่นใดที่เกี่ยวข้องตามกฎหมายว่าด้วยการนิคมอุตสาหกรรมแห่งประเทศไทย
และกฎหมายอื่นที่อยู่ในอำนาจหน้าที่ของการนิคมอุตสาหกรรมแห่งประเทศไทย

ข้อ
๔ กรณีจำเป็นและต้องการสำเนาเอกสารตามข้อ
๓ ให้พนักงานการนิคมอุตสาหกรรมแห่งประเทศไทยเป็นผู้จัดทำสำเนาเอกสารดังกล่าวขึ้นเอง
และห้ามมิให้เรียกเก็บค่าใช้จ่ายที่เกิดจากการทำสำเนาเอกสารนั้น

ข้อ
๕ กรณีมีการมอบอำนาจให้บุคคลอื่นมาดำเนินการแทน
ให้ใช้สำเนาบัตรประจำตัวประชาชนของผู้มอบอำนาจ พร้อมลงนามรับรองสำเนาถูกต้อง


ประกาศ
ณ วันที่ ๒๙ พฤศจิกายน พ.ศ. ๒๕๖๑
สมจิณณ์
พิลึก
ผู้ว่าการการนิคมอุตสาหกรรมแห่งประเทศไทย
พิมพ์มาดา/ธนบดี/จัดทำ
๒๓
เมษายน ๒๕๖๒

[๑]
ราชกิจจานุเบกษา เล่ม ๑๓๖/ตอนพิเศษ ๑๗ ง/หน้า ๑๙/๑๗ มกราคม ๒๕๖๒